ananddey/assamese-wiki-corpus huggingface dataset:
ভিক্টোৰিয়া জেনচেন

ভিক্টোৰিয়া বলিন ফ্ৰেডেৰিক জেনচেন (ইংৰাজী: Victoria Boline Frederikke Jensen; ১৮৪৭–১৯৩০) এগৰাকী ডেনিছ ডিকনেছ আৰু নাৰ্ছিং তত্ত্বাৱধায়ক আছিল। ১৯১৪ চনৰ পৰা তেওঁ ছফি জহৰ্টমেনৰ উত্তৰাধিকাৰী হিচাপে ডেনিছ ডিকনেছ ইনষ্টিটিউটৰ নেতৃত্ব দিছিল। তেওঁ ফৰেইন খ্ৰীষ্টীয়ান মিছনেৰী ছচাইটিৰ দ্বাৰা ভাৰতত এখন হাস্পতাল স্থাপনৰ ক্ষেত্ৰতো মুখ্য ভূমিকা গ্ৰহণ কৰিছিল, যিটো ডেনমাৰ্কত 'ইড্ৰে মিছন' নামেৰে জনাজাত আছিল।

জীৱনী

১৮৪৭ চনৰ ১৬ জানুৱাৰীত ক'পেনহেগেনত জন্মগ্ৰহণ কৰা জেনচেন চিনামাটিৰ ব্যৱসায়ী পিটাৰ জেনচেন আৰু তেওঁৰ পত্নী ক্ৰিষ্টিন মেৰী হেনচেনৰ কন্যা আছিল। তেওঁ ক'পেনহেগেনৰ নৰ্ৰেব্ৰো অঞ্চলত চাৰিজন ভাই-ভনীৰ সৈতে ডাঙৰ-দীঘল হৈছিল। কম বয়সতে তেওঁ ৰুডলফ ফ্ৰিমোডৰ দ্বাৰা প্ৰভাৱিত হৈছিল। কেইবছৰমান হোলবেকত বনকৰা মহিলা হিচাপে কাম কৰাৰ পিছত, ১৮৭৪ চনৰ পৰা তেওঁ ক'পেনহেগেন ডিকনেছ ইনষ্টিটিউটত ডিকনেছ হিচাপে প্ৰশিক্ষণ আৰম্ভ কৰে। পাঠ্যক্ৰম সম্পূৰ্ণ কৰাৰ পিছত তেওঁক লগে লগে ৰেণ্ডাৰ্ছ হাস্পতাললৈ পঠিয়াই দিয়া হয়, য’ত তেওঁ সতীৰ্থ ডিকনেছ আন্না মেৰী বয়চেনৰ সৈতে কাম কৰিছিল। ১৮৭৬ চনত জেনচেনক ফ্ৰেডেৰিকচবাৰ্গ হাস্পতালৰ হেড নাৰ্ছ হিচাপে নিযুক্তি দিয়া হয় আৰু তেওঁ ৩৮ বছৰ ধৰি তাতেই আছিল। ১৮৭৭ চনত তেওঁক এগৰাকী ডিকনেছ হিচাপে প্ৰতিষ্ঠা কৰা হয়। তেওঁ জীৱনৰ বাকী সময়ছোৱা ডিকনেছ ইনষ্টিটিউটতে অতিবাহিত কৰিছিল।

জেনচেনে ফ্ৰেডেৰিকচবাৰ্গ হাস্পতালত নাৰ্ছসকলৰ প্ৰণালীবদ্ধ প্ৰশিক্ষণৰ ব্যৱস্থা কৰিছিল। মাত্ৰ ৫০ জন ৰোগী থকা সৰু হাস্পতালখন ৭০০ জন ৰোগীৰ ক্ষমতালৈ বৃদ্ধি পোৱাৰ লগে লগে তেওঁ ঔষধ, অস্ত্ৰোপচাৰ আৰু মানসিক ৰোগৰ বাবে পৃথক বিভাগ মুকলি কৰিছিল। তেওঁৰ এই প্ৰশিক্ষণমূলক পদক্ষেপৰ বাবে তেওঁ ডেনিছ নাৰ্ছ সংগঠনৰ সন্মানীয় সদস্যপদ লাভ কৰিছিল। ১৯১২ চনত সংগঠনটোৰ মুৰব্বী চাৰ্লট মুংকে ফ্ৰেডেৰিকচবাৰ্গ হাস্পতালত জেনচেনৰ "বিবেচক আৰু দক্ষ ব্যৱস্থাপনা"ৰ কথা লিখিছিল।

১৯১৪ চনত যেতিয়া ছফি জহৰ্টমেনে ডিকনেছ ইনষ্টিটিউটৰ মুৰব্বী পদৰ পৰা অৱসৰ লয়, তেতিয়া জেনচেনক সেই পদ গ্ৰহণ কৰিবলৈ আমন্ত্ৰণ জনোৱা হয়। বয়স (তেতিয়া ৬৭ বছৰ) আৰু বাতবিষৰ বাবে তেওঁ কেৱল পাঁচ বছৰৰ বাবেহে এই পদত থাকিবলৈ সন্মত হৈছিল। প্ৰথম বিশ্বযুদ্ধ আৰু প্ৰতিষ্ঠানটোৰ বাজেটৰ সমস্যাৰ বাবে সেই সময়ছোৱা যথেষ্ট কঠিন আছিল। তথাপিও তেওঁ নাৰ্ছ সংগঠনৰ প্ৰয়োজনীয়তা অনুসৰি প্ৰতিষ্ঠানটোত যুৱ নাৰ্ছসকলৰ বাবে এটা প্ৰশিক্ষণ কাৰ্যসূচী প্ৰস্তুত কৰিছিল।

জেনচেনে অন্যান্য সংগঠনৰ সৈতে, বিশেষকৈ ইড্ৰে মিছনৰ সৈতে জড়িত আছিল, যাৰ জৰিয়তে শতিকাৰ আৰম্ভণিতে ভাৰতত এখন হাস্পতাল স্থাপন কৰা হৈছিল। ১৯০৪ চনৰ পৰা তেওঁ নৱগঠিত খ্ৰীষ্টীয়ান এছ'চিয়েশ্যন ফৰ নাৰ্ছেছৰ এগৰাকী সক্ৰিয় সদস্য আছিল। ১৯১৯ চনত অৱসৰ গ্ৰহণৰ সময়ত জেনচেনক ডেনিছ মেডেল অফ মেৰিট প্ৰদান কৰা হৈছিল।

১৯৩০ চনৰ ২৮ মে’ত ফ্ৰেডেৰিকচবাৰ্গ হাস্পতালত ভিক্টোৰিয়া জেনচেনৰ মৃত্যু হয়।

তথ্যসূত্ৰ

শ্ৰেণী:ডেনিছ নাৰ্ছ
নাৰীহত্যা

নাৰীহত্যা (ইংৰাজী: Famicide) হৈছে এক ঘৃণামূলক অপৰাধ শব্দ, যাক সাধাৰণতে সংজ্ঞায়িত কৰা হয় এনেধৰণে- "স্ত্ৰী লিংগ হোৱা বাবেই মহিলা বা ছোৱালীৰ ইচ্ছাকৃত হত্যা।"

বিশ্ব স্বাস্থ্য সংস্থাৰ মতে, "নাৰীহত্যাৰ বেছিভাগ ঘটনা সঙ্গী বা প্ৰাক্তন সঙ্গীৰ দ্বাৰা সংঘটিত হয়, আৰু ইয়াত ঘৰত চলি থকা উৎপীড়ন, ভাবুকি বা ধমকি, যৌন হিংসা বা এনে পৰিস্থিতি অন্তৰ্ভুক্ত থাকে য'ত মহিলাসকল তেওঁলোকৰ সঙ্গীতকৈ কম শক্তিশালী বা কম ক্ষমতাশালী হয়।"

তথ্য সংগ্রহ
ফাদুমো দায়িব

ফাদুমো কাছিম দায়িব, ডাকনাম ডেকো -যাৰ অৰ্থ ছোমালি ভাষাত "উপহাৰ"-, এগৰাকী ছোমালি ৰাজনীতিবিদ আৰু ২০১৬ চনৰ নৱেম্বৰ মাহত নিৰ্বাচনত অৱতীৰ্ণ হোৱা ছোমালিয়াৰ ৰাষ্ট্ৰপতি পদৰ বাবে প্ৰতিদ্বন্দ্বিতা কৰা প্ৰথমগৰাকী মহিলা।

ইষ্টাৰ্ন ফিনলেণ্ড বিশ্ববিদ্যালয় (এম পি এইচ, এম এছ)
হাৰ্ভাৰ্ড বিশ্ববিদ্যালয় (MPA)

প্ৰাথমিক জীৱন আৰু শিক্ষা

১৯৭২ চনত কেনিয়াৰ থিকাত ছোমালি পিতৃ-মাতৃৰ ঘৰত জন্মগ্ৰহণ কৰিছিল দায়িবে। কেনিয়াত তেওঁৰ আৰু দুজন ভাই-ভনীৰ জন্ম হৈছিল। দায়িব আৰু তেওঁৰ ভাই-ভনীসকলক শৰণাৰ্থী হিচাপে ফিনলেণ্ডলৈ পলায়ন কৰিবলৈ সক্ষম হৈছিল আৰু থকা সকলো বিক্ৰী কৰি দিছিল, য’ত তেওঁ ১৯৯০ চনৰ পৰা বাস কৰি আহিছে।

দায়িবে চৈধ্য বছৰ বয়সলৈকে পঢ়া-শুনা শিকিব পৰা নাছিল। ফিনলেণ্ডত অধ্যয়ন কৰি ক্ৰিটিকেল কেয়াৰ নাৰ্ছ হিচাপে দুটা স্নাতকোত্তৰ ডিগ্ৰী লাভ কৰে। ৰাষ্ট্ৰসংঘৰ নিৰাপত্তা পৰিষদৰ ১৩২৫ নং প্ৰস্তাৱ (শান্তি, মহিলা আৰু নিৰাপত্তা)ৰ ওপৰত গৱেষণা কৰি হেলচিংকি বিশ্ববিদ্যালয়ৰ ডক্টৰেট ডিগ্ৰীৰ প্ৰাৰ্থী আছিল।

১৯৬৭ চনৰ পিছত অনুষ্ঠিত হোৱা প্ৰথমটো গণতান্ত্ৰিক নিৰ্বাচনত ২০১৪ চনত দায়িবে ছোমালিয়াৰ ৰাষ্ট্ৰপতি পদৰ বাবে প্ৰতিদ্বন্দ্বিতা কৰাৰ কথা ঘোষণা কৰে। ২০১৬ চনত বৰ্তমানৰ হাছান শ্বেখ মহম্মদ আৰু অৱশেষত বিজয়ী মহম্মদ আব্দুল্লাহী মহম্মদকে ধৰি আঠাইশজন ৰাষ্ট্ৰপতি পদৰ প্ৰাৰ্থীৰ ভিতৰত অন্যতম আছিল। তেওঁ আছিল একমাত্ৰ মহিলা প্ৰাৰ্থী। ৰাষ্ট্ৰপতি পদৰ বাবে থিয় দিয়াৰ সিদ্ধান্তই মৃত্যুৰ ভাবুকি লাভ কৰিছিল।....

ব্যক্তিগত জীৱন

দায়িবৰ চাৰিটা সন্তান আছে। নিৰ্বাচনৰ পিছতো ছোমালিয়াৰ উন্নতিৰ কামত জড়িত হৈ থকাৰ উদ্দেশ্য ঘোষণা কৰিছে। বৰ্তমান ফাডুমো পৰিয়ালৰ সৈতে নাইৰোবিত থাকে।

তথ্য সূত্ৰ

শ্ৰেণী:ছোমালিয়াৰ ব্যক্তি
শ্ৰেণী:ৰাজনীতিবিদ
শ্ৰেণী:ৰাজনৈতিক ক্ষেত্ৰত নাৰী
মুনমুন দত্ত

মুনমুন দত্ত (; জন্ম: ২৮ ছেপ্টেম্বৰ ১৯৮৭) এগৰাকী ভাৰতীয় অভিনেত্ৰী। তেওঁ হিন্দী টেলিভিছন উদ্যোগত কাম কৰে। হিন্দী ভাষাৰ চিটকম তাৰক মেহতা কা উল্টা চশমাত ববিতা আয়াৰৰ চৰিত্ৰত অভিনয় কৰাৰ বাবে তেওঁ বেছিকৈ পৰিচিত।

প্ৰাৰম্ভিক জীৱন আৰু শিক্ষা

১৯৮৭ চনৰ ২৮ ছেপ্টেম্বৰ তাৰিখে, পশ্চিমবংগৰ দুৰ্গাপুৰত দত্তৰ জন্ম হৈছিল। তেওঁ ইংৰাজী বিষয়ত স্নাতকোত্তৰ ডিগ্ৰী লাভ কৰে। কলিকতাত তেওঁ আকাশবাণী আৰু দূৰদৰ্শনৰ বাবে শিশু কণ্ঠশিল্পী হিচাপে কণ্ঠদান কৰিছিল। তেওঁৰ প্ৰথম চলচ্চিত্ৰ চৰিত্ৰ আছিল কমল হাছান অভিনীত মুম্বাই এক্সপ্ৰেছ নামৰ ছবিখনত। ২০০৬ চনত তেওঁ হলিডে নামৰ ছবিখনত অভিনয় কৰিছিল।

চলচ্চিত্ৰপুঞ্জী

টেলিভিছন

বৰ্ষ
শিৰোনাম
ভূমিকা
২০০৪
হাম সব বাৰাতী
মিঠী
২০০৮–বৰ্তমান
তাৰক মেহতা কা উল্টা চশমা
ববিতা কৃষ্ণণ আয়াৰ
২০১৮
ইণ্ডিয়ান আইডল ১০
অতিথি
২০২১
কৌন বনেগা কৰোড়পতি ১৩
২০২২
বিগ বছ ১৫
দ্য খতৰা খতৰা শ্বʼ

বঁটা আৰু মনোনয়ন

বৰ্ষ
পুৰস্কাৰ
কৰ্ম
শিতান
ফলাফল

২০১৭ চনত
নিকেলʼডিয়ন কিডছ' চয়ছ এৱাৰ্ডছ ইণ্ডিয়া
তাৰক মেহতা কা উল্টা চশমা
প্ৰিয় অভিনেত্ৰী – টিভি

২০১৮

২০১৯

২০২০
গোল্ড গ্লেম এণ্ড ষ্টাইল বঁটা

ৱিমেন অফ চাবষ্টেন্স

২০২১
ভাৰতীয় টেলিভিছন একাডেমী বঁটা
তাৰক মেহতা কা উল্টা চশমা
পাৰ্শ্ব চৰিত্ৰত শ্ৰেষ্ঠ অভিনেত্ৰী

বিতৰ্ক

২০২১ চনত, তেওঁৰ বিৰুদ্ধে জাতিবিদ্বেষী গালি-গালাজ কৰাৰ অভিযোগত গোচৰ ৰুজু কৰা হৈছিল। অৱশ্যে, অভিনেত্ৰীগৰাকীয়ে ইয়াৰ বাবে ক্ষমা খুজিছিল। ২০২২ চনত, তেওঁক গ্ৰেপ্তাৰ কৰি জেৰা কৰা হয় যদিও পিছত মুকলি কৰি দিয়া হয়।

লগতে চাওক

হিন্দী টেলিভিছন অভিনেত্ৰীসকলৰ তালিকা

তথ্য উৎস

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
কোৰীয় ভাষা

কোৰীয় ভাষা পূব এছিয়াৰ কোৰীয় উপদ্বীপ অঞ্চলত প্ৰায় ৭.৭২ কোটি লোকৰ মাজত প্ৰচলিত এক ভাষা। এই ভাষা দক্ষিণ কোৰিয়া আৰু উত্তৰ কোৰিয়াৰ আধিকাৰীক আৰু ৰাষ্ট্ৰীয় ভাষা। দুয়োখন দেশতে ভাষাটোৰ ভিন্ন ভিন্ন মান্য ৰূপ ব্যৱহাৰ কৰা হয়। চীন আৰু ৰাছিয়াৰ কিছু অঞ্চলটো কোৰীয় ভাষাক গৌণ ভাষা ৰূপে স্বীকৃতি দিয়া হয়। ভাষাবিদ সকলে কোৰীয় ভাষাক বিচ্ছিন্ন ভাষা (isolate language) ৰূপে শ্ৰেণীবিভাজিত কৰিছে। অৰ্থাৎ কোৰীয় ভাষাৰ পৃথিৱীৰ আন কোনো ভাষাৰ লগত সামঞ্জস্য নাই, ই এক স্বতন্ত্ৰ ভাষা।

উপভাষা

কোৰীয় ভাষাৰ বহুতো উপভাষা আছে। অঞ্চলভেদে লোকসকলৰ মাজত প্ৰচলিত কোৰীয় ভাষাৰ মাজত কিছু ভিন্নতা দেখা যায়। সাধাৰণতে ভিন্ন উপভাষাৰ ভাষিকসকলে ইজনে সিজনৰ কথা বুজিব পাৰে যদিও জেজু দ্বীপৰ লোকসকলৰ মাজত প্ৰচলিত উপভাষাটো আন উপভাষাবোৰৰ পৰা যথেষ্ট পৃথক। এই উপভাষাটোক জেজু ভাষা নামৰে জনা যায় আৰু কিছুলোকে ইয়াক এক পৃথক ভাষাৰো মৰ্যাদা দিয়ে। ছিউল আৰু ইয়াৰ দাঁতিকাষৰীয়া অঞ্চলত প্ৰচলিত উপভাষাটোক দুয়োখন কোৰিয়া দেশে ভাষাটোৰ মান্য ৰূপ হিচাপে স্বীকৃতি দিছে। উত্তৰ কোৰিয়াৰ মান্য ভাষাটোত ছিউলৰ উপৰিও পিয়ং ইয়াঙত প্ৰচলিত উপভাষাৰো প্ৰভাৱ দেখা যায়।

লিপি

১৫ শতিকাৰ পূৰ্বে কোৰীয় ভাষা চীনা চিহ্ন লিপিৰে লিখা হৈছিল। চীনা ভাষা আৰু কোৰীয় ভাষাৰ মাজত থকা প্ৰভেদৰ বাবে চীনা লিপিৰে কোৰীয় ভাষা লিখাটো জঁটিল আছিল, বিশেষকৈ প্ৰাথমিক বিদ্যালয়তে শিক্ষাৰ্থীক বৃহৎ সংখ্যক চীনা লিপিৰ চিহ্ন শিকিব লগা হৈছিল। এই সমস্যাৰ ওৰ পেলাবলৈ আৰু সাধাৰণ জনতাৰ মাজত শিক্ষাৰ প্ৰচাৰ কৰিবলৈ চেজোং নামৰ ৰজাজনে তেওঁৰ ৰাজত্ব কালত (১৪১৮-১৪৫০ খ্ৰীষ্টাব্দ) এক নতুন লিপিৰ প্ৰচলন কৰে। এই লিপিটোক হানগুল নামেৰে জনা যায় আৰু বৰ্তমান কোৰীয় ভাষা লিখিবলৈ এই লিপিৰ ব্যৱহাৰ কৰা হয়। হানগুল লিপি তুলনামূলকভাৱে এক সৰল লিপি, ইয়াত ১০টা স্বৰবৰ্ণ আৰু ১৪টা ব্যঞ্জনবৰ্ণ আছে।

+ ব্যঞ্জনবৰ্ণ
হানগুল

লিপ্যান্তৰ
ব / প
দ
চ
ক
প্
ত্
চ্
ক্
ফ
থ
ছ
খ
স
হ
স্
ম
ন
ঙ
ৰ / ল
ৰোমানীকৰণ
b
d
j
g
pp
tt
jj
kk
p
t
ch
k
s
h
ss
m
n
ng
r, l
আ.ধ্ব.ব.

,

+ স্বৰবৰ্ণ
হানগুল

লিপ্যান্তৰ
ই
এ
অ'এ
ঐ
আ
ও
উ
ঔ
অ
য়ি
য়ে
য়ৈ
য়া
য়ো
য়ু
য়ৌ
ৱি
ৱে
ৱৈ
ৱা
ৱো
ৰোমানীকৰণ
i
e
oe
ae
a
o
u
eo
eu
ui
ye
yae
ya
yo
yu
yeo
wi
we
wae
wa
wo
আ.ধ্ব.ব.

,

,

পৰম্পৰাগতভাৱে কোৰীয় ভাষাক থিয়কৈ ওপৰৰ পৰা তললৈ সোঁফালৰ পৰা বাওঁফাললৈ লিখা হৈছিল, কিন্তু বৰ্তমানে সাধাৰণতে ইয়াক পথালিকৈ বাওঁফালৰ পৰা সোঁফাললৈ ওপৰৰ পৰা তললৈ লিখা হয়। আধুনিক কোৰীয় লেখাত শব্দবোৰৰ মাজত খালি ঠাইৰ ব্যৱহাৰ কৰা হয়।

তথ্য সংগ্ৰহ

বাহ্যিক সংযোগ

Linguistic and Philosophical Origins of the Korean Alphabet (Hangul)
Sogang University free online Korean language and culture course
Beginner's guide to Korean for English speakers
USA Foreign Service Institute Korean basic course
Linguistic map of Korea
dongsa.net, Korean verb conjugation tool
Hanja Explorer, a tool to visualize and study Korean vocabulary

শ্ৰেণী:ভাষা
শ্ৰেণী:এছিয়াৰ ভাষা
ৰাধেশ্যাম বিশ্বাস

ৰাধেশ্যাম বিশ্বাস ভাৰতীয় ৰাজনীতিবিদ আৰু কৰিমগঞ্জ লোকসভা সমষ্টিৰ সাংসদ। তেওঁ ২০১৪ ভাৰতীয় সাধাৰণ নিৰ্বাচনত অল ইণ্ডিয়া ইউনাইটেড ডেম’ক্ৰেটিক ফ্ৰণ্ট প্ৰাৰ্থী হিচাপে জয়ী হৈছিল।তেওঁ ২০১৯ চনৰ ভাৰতীয় সাধাৰণ নিৰ্বাচনত বিজেপিৰ এজন প্ৰাৰ্থীৰ হাতত পৰাস্ত হৈছিল।

তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:অসমৰ ৰাজনীতিক
নোহছংগিথিয়াং জলপ্ৰপাত

নোহছংগিথিয়াং জলপ্ৰপাত (চেভেন চিষ্টাৰছ জলপ্ৰপাত বা মাউছমাই জলপ্ৰপাত বুলিও জনা যায়) হৈছে সাতটা খণ্ডৰ জলপ্ৰপাত। ভাৰতৰ মেঘালয় ৰাজ্যৰ পূব খাছি পাহাৰ জিলাৰ মাউছমাই গাঁৱৰ পৰা ১ কিলোমিটাৰ (০.৬২ মাইল) দক্ষিণে অৱস্থিত। এই পানী ৩১৫ মিটাৰ (১,০৩৩ ফুট) উচ্চতাৰ পৰা পৰে আৰু গড় প্ৰস্থ ৭০ মিটাৰ (২৩০ ফুট)। ই ভাৰতৰ অন্যতম ওখ জলপ্ৰপাত।

খাচী পাহাৰৰ চূণশিলৰ শিলৰ ওপৰেৰে এই জলপ্ৰপাতটো বাৰিষাৰ সময়তহে ডুব যায় ।সম্পূৰ্ণ ঢৌত, খণ্ডবোৰ বেছিভাগ সময় শিলৰ কাষেৰে বিস্তৃত হৈ থাকে। জলপ্ৰপাতবোৰ ৰ'দৰ দ্বাৰা আলোকিত হয় আৰু জলপ্ৰপাতবোৰৰ ওপৰত অস্ত যোৱা সূৰ্য্যৰ স্পন্দনশীল ৰঙে ইয়াক সুন্দৰ কৰি তোলে।

সোহৰা অঞ্চলত নোহকালিকাই জলপ্ৰপাত আৰু ডেন থালেন জলপ্ৰপাতকে ধৰি প্ৰবল বৰষুণৰ বাবে বহুতো জলপ্ৰপাত দেখা যায়। জয়ন্তীয়া পাহাৰ আৰু গাৰো পাহাৰতো কেইবাটাও জলপ্ৰপাত আছে, বিশেষকৈ জোৱাইলৈ যোৱাৰ পথত থকা টিৰেচি জলপ্ৰপাত আৰু তুৰাৰ ওচৰৰ পেলগা জলপ্ৰপাত।

চিত্ৰ

তথ্য সংগ্ৰহ

শ্ৰেণী:মেঘালয়
শ্ৰেণী:মেঘালয়ৰ পৰ্যটনস্থলী
শ্ৰেণী:মেঘালয়ৰ জলপ্ৰপাত
জিনে মৰেউ

জিনে মৰেউ আছিল এগৰাকী ফৰাচী অভিনেত্ৰী, গায়িকা, চিত্ৰনাট্যকাৰ, পৰিচালক আৰু সমাজসেৱক। ১৯৪৭ চনত তেওঁ নাট্যক্ষেত্ৰত আত্মপ্ৰকাশ কৰে, আৰু নিজকে অন্যতম আগশাৰীৰ অভিনেত্ৰী হিচাপে প্ৰতিষ্ঠা কৰে।

উদ্ধৃতি

বয়সে আপোনাক প্ৰেমৰ পৰা সুৰক্ষিত নকৰে, কিন্তু প্ৰেমে বয়স বঢ়াৰ পৰা ৰক্ষা কৰিব পাৰে।

লগতে চাওক

পল ভালেৰি
পীয়েৰ-ছাইমন লাপলাছ
ফ্ৰাঁচোৱা ডে লা ৰচফুক'

উৎস

বাহ্যিক সংযোগ

শ্ৰেণী:ফ্ৰান্সৰ ব্যক্তি
শ্ৰেণী:কণ্ঠশিল্পী
শ্ৰেণী:সমাজকৰ্মী
শ্ৰেণী:অভিনয় শিল্পী
মাসুমা আনোৱাৰ

মাসুমা আনোৱাৰ (ইংৰাজী: Masuma Anwar) এগৰাকী পাকিস্তানী শিশু চিকিৎসক, গায়ক-গীতিকাৰ আৰু সংগীতজ্ঞ। "ভে আছান তেনু কি আখনা", "ভে মেইন চোৰী চোৰী" আৰু "নেয়ু লা লেয়া" আদি একক কণ্ঠৰ লোকগীতৰ বাবে তেওঁ বিশেষভাবে পৰিচয় লাভ কৰে।

প্ৰাথমিক জীৱন আৰু কেৰিয়াৰ

ফ্ৰণ্টিয়াৰ মেডিকেল কলেজৰ পৰা চিকিৎসা আৰু অস্ত্ৰোপচাৰত স্নাতক ডিগ্ৰী লাভ কৰে৷ ২০০৮ চনত তেওঁ প্ৰথম এলবাম ধোলা (Dhola) মুকলি কৰি সমালোচনাত্মক মূল্যায়ন লাভ কৰে। ২০১১ চনত চিকিৎসা বিজ্ঞানৰ ডিগ্ৰী সম্পূৰ্ণ কৰি নিগাহ-ই-কৰম, আপনা মুকাম পেইদা কৰ আৰু কামলীকে ধৰি তিনিখন এলবাম মুকলি কৰে। কামলী এলবামৰ পৰা তেওঁ বিশেষ সফলতা লাভ কৰে আৰু এই এলবামখনৰ বাবে তেওঁ ১৫ সংখ্যক লাক্স ষ্টাইল বঁটাত শ্ৰেষ্ঠ উদীয়মান প্ৰতিভা – সংগীতৰ মনোনয়ন লাভ কৰে।

গায়িকা হিচাপে তেওঁ বড়ে গুলাম আলী খান, আবিদা পাৰবীন, উস্তাদ মহম্মদ জুমন আৰু জনপ্ৰিয় লোকগায়িকা ৰেশ্মাৰ পৰা অনুপ্ৰাণিত হৈছিল। আৰু তেওঁৰ "লুটনা" গীতৰ বাবে প্ৰশংসিত হয়। ২০১৬ চনত তেওঁ পাকিস্তানী ছবি মালিকৰ বাবে তেওঁৰ প্ৰথম গীত "নৈনা ৰয়ে" বাণীবদ্ধ কৰে, গীতটোৱে যথেষ্ট জনপ্ৰিয়তা লাভ কৰিবলৈ সক্ষম হয়। একে বছৰতে তেওঁ কোক ষ্টুডিঅ'ৰ ৯ম ছিজনত বৈশিষ্ট্যপূৰ্ণ শিল্পী হিচাপে অভিষেক ঘটায়৷

তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
পৱন আগৰৱালা

পৱন আগৰৱালা অসমৰ গুৱাহাটীত অৱস্থিত তথ্য প্ৰযুক্তি আৰু খুচুৰা বিশিষ্ট প্ৰতিষ্ঠান ডাটামেচনৰ প্ৰতিষ্ঠাপক, পৰিচালন সঞ্চালক, মুখ্য কাৰ্যবাহী বিষয়া।

শিক্ষা

শিক্ষাগত ভাৱে পৱন আগৰৱালা গৌহাটী বিশ্ববিদ্যালয়ৰ পৰা গণিত বিভাগৰ স্নাতকোত্তৰ আৰু প্ৰায়োগিক কম্পিউটাৰৰ স্নাতকোত্তৰ(এম চি এ)।

পেছাদাৰী পটভূমি

ডাটামেচনৰ প্ৰতিষ্ঠাপক

পৱন আগৰৱালাই ১৯৮৮ চনত (কিছুমান সূত্ৰই ১৯৮৭ চনৰ উল্লেখ) কোম্পানীটো কম্পিউটাৰ প্ৰশিক্ষণ প্ৰতিষ্ঠান হিচাপে প্ৰতিষ্ঠা কৰিছিল, যিটো তাৰ পিছৰ পৰা উত্তৰ-পূব ভাৰতৰ অন্যতম বৃহৎ আই টি খুচুৰা আৰু বিতৰণ নেটৱৰ্কলৈ পৰিণত হৈছে।

ব্যৱসায়িক বৃদ্ধি

আগৰৱালাৰ নেতৃত্বত ডাটামেচনে ১০ লাখতকৈ অধিক ক্লায়েণ্টক সেৱা আগবঢ়াবলৈ বৃদ্ধি পাইছে, ৩০০ৰো অধিক ব্যক্তিক নিয়োজিত কৰিছে, আৰু বাৰ্ষিক ৰাজহ ₹২৫০–৩০০ কোটিতকৈ অধিক হোৱাৰ ৰিপৰ্ট দিছে।

উদ্যোগৰ নেতৃত্ব

তেওঁ আই টি বিষয়ৰ এজন সন্মানীয় ব্যক্তি, তেওঁ বিশ্বব্যাপী মঞ্চ আৰু খুচুৰা ক্ষেত্ৰৰ কনক্লেভত অংশগ্ৰহণ কৰে।
শ্ৰেণী:অসম
শ্ৰেণী:ব্যৱসায়ী
শ্ৰেণী:জীৱিত ব্যক্তি
দুৱাৰ (চলচ্চিত্ৰ)

দুৱাৰ - The Voyage Out হৈছে ২০১৩ চনৰ ৪ জানুৱাৰী তাৰিখে মুক্তি লাভ কৰা এখন অসমীয়া চলচ্চিত্ৰ। সঞ্জীৱ নাৰায়ণ আৰু বিদ্যুৎ চক্ৰৱৰ্তীয়ে প্ৰযোজনা কৰা বোলছবিখন পৰিচালনা কৰে বিদ্যুৎ চক্ৰৱৰ্তীয়ে। অপূৰ্ব শৰ্মাৰ শুভবাৰ্তা (১৯৮৫) নামৰ গল্প সংকলনটোত সন্নিৱিষ্ট বাহিৰলৈ যোৱা বাট নামৰ গল্পটোৰ আধাৰত এই ছবিখন নিৰ্মাণ কৰা হয়। গল্পটোৰ চলচ্চিত্ৰ অভিযোজনা আৰু চিত্ৰনাট্য বিদ্যুৎ চক্ৰৱৰ্তীৰ। চলচ্চিত্ৰখনৰ সংগীত পৰিচালনা কৰে শ্বেৰ চৌধুৰীয়ে।

কাহিনী

চলচ্চিত্ৰখনত বৰ্ণোৱা হৈছে মানুহৰ এনে এটা মানসিক অৱস্থা, যেতিয়া কোনো ব্যক্তিয়ে অনুভৱ কৰে যেন তেওঁৰ জীৱন কোনো সুনিৰ্দিষ্ট লক্ষ্য অবিহনে গতি কৰি আছে। বস্তুবাদী আৰু স্বাৰ্থপৰ সমাজে আগুৰি থকা মানুহৰ আধুনিক যান্ত্ৰিক জীৱনৰ ওপৰত চলচ্চিত্ৰখনৰ কাহিনীটো আধাৰিত। চৌৰাশীৰ ছাত্ৰ আন্দোলনৰ সময়ৰ আৰু তাৰ পাছৰ কালছোৱাৰ ভয়াবহতা, নায়কৰ ব্যৰ্থ কমিউনিষ্ট আদৰ্শ, এখন নিৰ্দোষ পৃথিৱীৰ দৃষ্টিভংগী থকা নায়কৰ আধুনিক বাস্তৱ জীৱনৰ লগত আপোচ আদি হ'ল চলচ্চিত্ৰখনৰ বিষয়বস্তু।
দ্বিজেন ভট্টাচাৰ্য নামৰ চৰিত্ৰটোৰ মানসিক অৱস্থাক কেন্দ্ৰ কৰি চলচ্চিত্ৰখন আগবাঢ়ে। ভট্টাচাৰ্য এজন শিক্ষক, সাহিত্যিক যি বৰ্তমানৰ যান্ত্ৰিক পৃথিৱী আৰু পুৰণি দিনৰ বেদনাগধুৰ স্মৃতিৰপৰা মুক্ত হৈ বাহিৰলৈ ওলাই আহিব বিচাৰি নিজৰ মনৰ মাজতে এক স্নায়বিক যুঁজত লিপ্ত। তেওঁৰ মনত সজীৱ হৈ আছে ১৯৮৪ চনৰ আন্দোলনৰ সময়ৰ ৰাজনৈতিক পৰিৱেশত পাৰ কৰি অহা বিবৰ্ণ কৈশোৰ আৰু যৌৱনৰ ভয়াবহ স্মৃতি। নতুনকৈ লিখিবলৈ লোৱা প্ৰেমৰ উপন্যাসখনৰ আৰম্ভণি বিচাৰি তেওঁ হাবাথুৰি খায়। পত্নী মানসীৰ লগত তেওঁৰ এতিয়া প্ৰেমহীন সম্পৰ্ক। তেওঁ উভতি যাব খোজে অতীতৰ প্ৰেমময় মোহনীয়া দিনবোৰলৈ। অতীত আৰু বৰ্তমানৰ, সপোন আৰু বাস্তৱৰ এই বিভ্ৰমৰপৰা ওলাই যোৱাৰ বাটটো যেন বন্ধ কৰি ৰাখিছে তেওঁৰ ঘৰৰ টেৰেছলৈ ওলাই যোৱা বাটৰ বন্ধ দুৱাৰখনে। হতাশ আৰু বিভ্ৰান্ত ভট্টাচাৰ্যই নিজকে সকলোৰেপৰা মুক্ত কৰিব বিচাৰি তেওঁ সকলো বৃত্তিমূলক, পাৰিবাৰিক আৰু ব্যক্তিগত দায়িত্বৰপৰা নিজকে আঁতৰাই আনে আৰু শেষত আত্মহত্যাৰ পথ বাছি লয়।

অভিনয়-শিল্পী

কপিল বৰা (চৰিত্ৰ- দ্বিজেন ভট্টাচাৰ্য )
জেৰিফা ৱাহিদ (চৰিত্ৰ- মানসী)
তনভী শৰ্মা
সৃজনী ভাস্বা মহন্ত
মিণ্টু বৰুৱা
বুলগানিন বৰুৱা

তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
মাদ

মাদ হিন্দু ধৰ্মতত্ত্ব আৰু পৌৰাণিক কাহিনী দুয়োটাতে ব্যৱহৃত এটা শব্দ। ই ষড়ৰিপুৰ অন্যতম। ইয়াৰদ্বাৰা মনৰ ছয় শত্ৰুৰ ভিতৰত এজন বা হিন্দু শাস্ত্ৰ অনুযায়ী কোনো কু-অভ্যাসক বুজোৱা হয়। খ্ৰীষ্টান ধৰ্মতত্ত্বৰপৰা পোৱা সাতটা মাৰাত্মক পাপৰ লগত গৌৰৱৰ হিন্দূৰ সমতুল্য।

হিন্দু ধৰ্মতত্ত্ব

হিন্দু ধৰ্মতত্ত্ব অনুসৰি ই "অহংকাৰ, অত্যধিক অহংকাৰ, হঠকাৰিতা, জেদী মন" আদি নেতিবাচক বৈশিষ্ট্যক বুজায়। ইয়াক মোক্ষ বা মোক্ষ লাভৰ ক্ষেত্ৰত এক ডাঙৰ বাধা হিচাপে দেখা যায়। যদি কোনোবাই আন এজন ব্যক্তিৰ প্ৰতি মাদ বা মদ বা অহংকাৰ বহন কৰে তেন্তে তেওঁলোকে মোক্ষ লাভ কৰিব নোৱাৰে। ব্যক্তিৰ মাজত মাদৰ উপস্থিতিয়ে অজ্ঞানতাৰ সৃষ্টি কৰে যিয়ে পাছলৈ মনৰ দুৰ্নীতিৰ সূচনা কৰে। হিন্দু শাস্ত্ৰ মতে মাদ প্ৰায়ে বিভিন্ন কাৰণত প্ৰকাশ পায়।

হিন্দু পৌৰাণিক কাহিনী

হিন্দু পৌৰাণিক কাহিনীত মাদ হিন্দু গ্ৰন্থ মহাভাৰতৰ এক বিশাল অসুৰ (দানৱ)। অশ্বিনসকলে তেওঁৰ যৌৱন আৰু দৃষ্টিশক্তি ঘূৰাই অনাৰ প্ৰতিক্ৰিয়া স্বৰূপে ইয়াক চ্যাৱন ঋষিয়ে সৃষ্টি কৰিছে। মাদৰ নাম (মদ) মানে মাদক, তেওঁৰ শক্তিক দেৱৰজা ইন্দ্ৰই ভয় কৰে।
ইয়াৰ আকাৰ সলনি কৰাৰ ক্ষমতা আছে, ইমান ডাঙৰ হৈ গোটেই বিশ্বব্ৰহ্মাণ্ডখনক একেলগে গিলি পেলাব পৰাকৈ সক্ষম।

যেতিয়া অশ্বিনসকলে সোম (অমৰত্বৰ অমৃত) পান কৰি সম্পূৰ্ণ অমৰ হ’ব বিচাৰিছিল, তেতিয়া ইন্দ্ৰই তেওঁলোকক স্বৰ্গত নিজৰ দললৈ নিমন্ত্ৰণ কৰা নাছিল বুলি আৱিষ্কাৰ কৰি তেওঁলোকক অপমান কৰা হৈছিল। অশ্বিন ভাতৃদ্বয়ে ইন্দ্ৰৰ লগত কথা পাতিবলৈ লৰালৰিকৈ গ’ল, যিয়ে সোম আৰু স্বৰ্গ দুয়োটাকে অস্বীকাৰ কৰিছিল, এই ভিত্তিত যে তেওঁলোকে মৰ্ত্যলোকৰ সৈতে সম্পৰ্ক স্থাপন কৰিছিল আৰু অত্যধিক মুক্তভাৱে ৰূপ সলনি কৰিছিল। ইয়াৰ পিছত তেওঁলোকে মহামুনি চ্যাৱনৰ সহায় বিচাৰিলে।

চ্যাৱনে অশ্বিনৰ নামত যজ্ঞৰ সাজু কৰিবলৈ ধৰিলে। এই কথাই ইন্দ্ৰই ক্ষুব্ধ কৰি তুলিছিল, যিয়ে যমজ সন্তান দুটা অৰ্থাৎ অশ্বিন ভাতৃদ্বয়ক যোগ্য বুলি স্বীকাৰ কৰিবলৈ অস্বীকাৰ কৰি এহাতে পৰ্বত আৰু আনখন হাতত বজ্ৰপাত লৈ চ্যৱনক আক্ৰমণ কৰাৰ পৰিকল্পনা কৰিছিল। এই কথা আৱিষ্কাৰ কৰাৰ লগে লগে চ্যাৱনে প্ৰতিশোধ ল’লে অসুৰ মাদ সৃষ্টি। মাদৰ দুটা গোটৰ বিশাল দাঁত আৰু চোলা আছিল বুলি কোৱা হৈছিল, ইমানেই বিশাল যে এটাই পৃথিৱীখনক আগুৰি ধৰিব পাৰে আৰু আনটোৱে আকাশক গিলি পেলাব পাৰে।

মাদই সমগ্ৰ বিশ্বব্ৰহ্মাণ্ডখন (দেৱতাকে ধৰি) গিলি পেলাব বুলি উপলব্ধি কৰি ইন্দ্ৰই আত্মসমৰ্পণ কৰি ঋষিক অসুৰক সম্বৰণ কৰিবলৈ ক’লে। চ্যাৱনে এই চৰ্তত সন্মতি দিলে য, দেৱতাসকলে অশ্বিনসকলক স্বৰ্গত তেওঁৰ ভোজত অংশগ্ৰহণ কৰিবলৈ অনুমতি দিয়ে, আৰু তেনেকৈয়ে দেৱসকলৰ মাজত নিজৰ উচিত স্থান লাভ কৰে।

তথ্যসূত্ৰ

শ্ৰেণী:কাল্পনিক চৰিত্ৰ
জুডি বাৰী

জুডিথ বিয়েট্ৰিছ বাৰী (; ৭ নৱেম্বৰ, ১৯৪৯ – ২ মাৰ্চ, ১৯৯৭)এগৰাকী আমেৰিকান পৰিৱেশবিদ, নাৰীবাদী আৰু শ্ৰমিক নেত্ৰী আছিল যি মূলতঃ উত্তৰ কেলিফৰ্ণিয়াত সক্ৰিয় আছিল। ১৯৮০ আৰু নব্বৈৰ দশকত 'আৰ্থ ফাৰ্ষ্ট!' মেণ্ডোচিনো কাউণ্টি আৰু আনুসংগিক অঞ্চলৰ প্ৰাচীন ৰেডউড অৰণ্যত কাঠ কটাৰ বিৰুদ্ধে অভিযান চলাইছিল৷

১৯৯০ চনৰ ২৪ মে'ত কেলিফৰ্ণিয়াৰ অকলেণ্ডত বাৰীয়ে তেওঁৰ গাড়ীৰ আসনৰ তলত পাইপ বোমা বিস্ফোৰণ ঘটাত গুৰুতৰভাৱে আঘাতপ্ৰাপ্ত হয়। সামান্য আঘাতপ্ৰাপ্ত সহকৰ্মী ডেৰিল চেৰ্ণীৰ সৈতে তেওঁ গাড়ী চলাই আছিল। সন্ত্ৰাসবাদী উদ্দেশ্যত বোমা কঢ়িয়াই নিয়াৰ অভিযোগ উত্থাপন কৰি এফ বি আইৰ সহায়ত অকলেণ্ড আৰক্ষীয়ে তেওঁলোকক গ্ৰেপ্তাৰ কৰে। সেই অভিযোগসমূহ বাতিল হোৱাৰ বিপৰীতে ১৯৯১ চনত এই যুটিয়ে বোমা বিস্ফোৰণৰ তদন্তৰ সময়ত নাগৰিক অধিকাৰ উলংঘা কৰাৰ বাবে অকলেণ্ড আৰক্ষী বিভাগ আৰু এফ বি আইৰ বিৰুদ্ধে গোচৰ দাখিল কৰে। ২০০২ চনত গোচৰটো বিচাৰলৈ যোৱাৰ সময়ত বিচাৰকে তেওঁলোকৰ পক্ষত সন্ধান পাইছিল। ১৯৯৭ চনত কৰ্কট ৰোগত আক্ৰান্ত হৈ বাৰীৰ মৃত্যু হৈছিল।

১৯৯৯ চনত ব্যুৰো অৱ লেণ্ড মেনেজমেণ্টৰ প্ৰশাসনৰ অধীনত হেডৱাটাৰ্ছ ফৰেষ্ট ৰিজাৰ্ভ (H.R. 2107, Title V. Sec.501.) স্থাপনৰ বাবে এখন বিধেয়ক গৃহীত কৰা হয়। এইটোৱে মিশ্ৰিত পুৰণি-বৃদ্ধ আৰু পূৰ্বতে চপোৱা অৰণ্যৰ সুৰক্ষা লাভ কৰে। এইটো বাৰীয়ে বহুদিনৰ পৰা সমৰ্থন কৰি অহা এটা প্ৰকল্প আছিল।

তথ্যসূত্ৰ

শ্ৰেণী:পৰিৱেশ কৰ্মী
শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
আলোক বিদ্যুৎ পৰিঘটনা

যেতিয়া কোনো ধাতৱ পৃষ্ঠত উপযুক্ত তৰংগদৈৰ্ঘ্যৰ পোহৰ (উদাহৰণস্বৰূপে জিংক পাটত অতিবেঙুনী পোহৰ আৰু ছডিয়াম, পটাছিয়াম, লিথিয়ামত দৃশ্যমান পোহৰ) পৰে, তেতিয়া পৃষ্ঠখনৰ পৰা ইলেকট্ৰন নিৰ্গমণ হয়। এই পৰিঘটনাটোকেই আলোক-বিদ্যুৎ পৰিঘটনা (ই‌ংৰাজী: Photoelectric effect) বুলি কোৱা হয়। এই প্ৰক্ৰিয়াত নিৰ্গত হোৱা ইলেকট্ৰনসমূক আলোক-ইলেকট্ৰন বুলি কোৱা হয়। এই পৰিঘটনাটোৰ আৱিষ্কাৰক আছিল হাৰ্টজ্‌। পাছলৈ হলৱাকছ্, লিনাৰ্ড, জে. জে. থমছন, আৰ. মিলিকান আৰু আন আন বিজ্ঞানীয়ে এই পৰিঘটনাটো পৰীক্ষামূলকভাৱে প্ৰমাণ কৰিছিল।

ৰুদ্ধ বিভব

ধৰাহ’ল কোনো এবিধ আলোক বিদ্যুৎ ধাতুৰ পৰা ইলেকট্ৰন নিৰ্গত হৈ থকা অৱস্থাত ধাতুৰ পাতচটাৰ দুই মূৰত এক ঋণাত্মক বিভৱভেদ প্ৰয়োগ কৰা হ’ল । ইয়াৰ ফলত সৃষ্টি হোৱা আলোক বিদ্যুতৰ মাত্ৰা হ্ৰাস পাব । এতিয়া যদি এই বিভৱভেদ ক্ৰমাৎ কমাই গৈ থকা যায় (অৰ্থাৎ ঋণাত্মক দিশত বঢ়াই যোৱা হয়), তেন্তে এক নিৰ্দিষ্ট ঋণাত্মক বিভৱ প্ৰয়োগ কৰাৰ লগে লগে সৃষ্ট আলোক-বিদ্যুত শূন্য হ’বগৈ । এইখিনি ঋণাত্মক বিভৱভেদকে ৰুদ্ধ বিভব বোলে ।
এই ৰুদ্ধ বিভৱৰ কেইটামান বিশেষ ধৰ্ম এনে ধৰণৰ

১) এই বিভৱ আপতিত পোহৰৰ প্ৰাবল্যৰ ওপৰত নিৰ্ভৰ নকৰে ।

২) কোনো নিদ্দিষ্ট আপতিত পোহৰ ৰশ্মিৰ ক্ষেত্ৰত এই বিভৱ (Vo) আৰু নিৰ্গত ইলেকট্ৰনৰ গতিশক্তিৰ যোগসূত্ৰ এনে ধৰণৰ

ইয়াত হ’ল ইলেকট্ৰনৰ ভৰ আৰু and নিৰ্গত ইলেকট্ৰনৰ সৰ্ব্বোচ্চ গতিবেগ ।
এতিয়া যদি e ইলেকট্ৰনৰ আধান হয়, তেন্তে

প্ৰয়োগ কৰা বিভৱভেদে কৰা কাৰ্য্যৰ পৰিমাণ
। এতিয়া,

ইয়াৰপৰা প্ৰমাণ হয় যে আপতিত পোহৰৰ প্ৰাবল্যৰ ওপৰত নিৰ্গত ইলেকট্ৰনৰ গতিশক্তি নিৰ্ভৰ নকৰে । গতিকে,

ৰুদ্ধ বিভৱ আপতিত পোহৰৰ কম্পনাংকৰ ওপৰত নিৰ্ভৰ কৰে । লগতে ধাতুভেদে এই বিভবৰ মাত্ৰা বেলেগ বেলেগ হয় ।

তথ্যসূত্ৰ

শ্ৰেণী:কোৱাণ্টাম বলবিজ্ঞান
শ্ৰেণী:আলোক ৰসায়ন
শ্ৰেণী:বিদ্যুৎ ৰসায়ন
জৰায়ুৰ হাইপ’প্লাছিয়া

জৰায়ুৰ হাইপ’প্লাছিয়া (যাক শিশুসুলভ জৰায়ু বুলিও কোৱা হয়) হৈছে এনে এক প্ৰজনন বিকাৰ য’ত জৰায়ু স্বাভাৱিকতকৈ সৰু হয়। জৰায়ুৰ হাইপ’প্লাছিয়া হৈছে এনে এক বিকাৰ, য’ত প্ৰাপ্তবয়স্ক জৰায়ুৰ অনুপাত অপৰিপক্ব জৰায়ুৰ দৰে হয়। ইষ্ট্ৰজেন ব্যৱহাৰ কৰি হৰম'ন থেৰাপী বা জৰায়ুৰ গহ্বৰ বৃদ্ধিৰ অস্ত্ৰোপচাৰৰদ্বাৰা চিকিৎসা কৰিব পাৰি।

জৰায়ুৰ হাইপ'প্লাছিয়া ৰোগত আক্ৰান্ত ২৯ গৰাকী মহিলাৰ ওপৰত কৰা এক অধ্যয়নত দেখা গৈছে যে তেওঁলোকৰ জৰায়ুৰ আকৃতি নলাকাৰ। কিন্তু এটা অধ্যয়নত লক্ষ্য কৰা হৈছে যে জৰায়ুৰ হাইপ'প্লাছিয়া আৰু জৰায়ুৰ এট্ৰফিৰ মাজত পাৰ্থক্য কৰাটো কঠিন, যিটো অৱস্থা য'ত সম্পূৰ্ণ বিকশিত জৰায়ু পৰৱৰ্তী সময়ত সংকুচিত হয়।

বৰ্তমান স্ত্ৰীৰোগ পৰীক্ষাৰ সময়ত হাইপ’প্লাছিয়া নিৰ্ণয় কৰা হয়। কিন্তু ফলাফল নিশ্চিত কৰিবলৈ আল্ট্ৰাছাউণ্ড ডায়েগনষ্টিক আৰু যৌন হৰম’নৰ মাত্ৰাৰ অধ্যয়ন কৰা হয়।

হাইপ’প্লাছিয়াৰ মূল পৰিণতি হ’ব পাৰে গৰ্ভধাৰণত ব্যৰ্থ হোৱা বা ভ্ৰুণৰ গৰ্ভপাত।

লক্ষণ

কিশোৰী মহিলাৰ ক্ষেত্ৰত, ঋতুস্ৰাৱ পলমকৈ, ১৫ বা ১৬ বছৰ বয়সত দেখা দিয়ে। প্ৰাপ্তবয়স্কসকলে কম ঋতুস্ৰাৱ, পলমকৈ ঋতুস্ৰাৱ, ডিছমেন'ৰিয়া, সঘনাই সংক্ৰমণ (কেণ্ডিডিয়াছিছ, যোনিৰ ৰোগ) আৰু হৰম'নৰ ভৰসাম্যহীনতা অনুভৱ কৰিব পাৰে।

গৰ্ভাৱস্থা পৰীক্ষাৰ সময়ত, মহিলাৰ বন্ধ্যাত্বৰ মূল্যায়নৰ সময়ত আৰু ট্ৰেন্সভেজিনেল আল্ট্ৰাছাউণ্ডৰদ্বাৰা ইয়াক ধৰা পৰে। স্ত্ৰীৰোগ বিশেষজ্ঞৰ পৰীক্ষাত দেখা যায় যে জৰায়ুৰ মুখখন তুলনামূলকভাৱে দীঘল, বেছিভাগেই শঙ্কু আকৃতিৰ আৰু ইয়াৰ বাহ্যিক অ’ছ সৰু।

কাৰণ

হাইপ’প্লাছিয়াৰ কাৰণসমূহ হ’ল-

নাৰ্ভাছ শ্বক, টোপনি ক্ষতি
কাম আৰু জিৰণিৰ সময়সূচীত ব্যাঘাত জন্মা
হৰম’নৰ ভাৰসাম্যহীনতা
সঘনাই সংক্ৰামক ৰোগ

গৰ্ভাৱস্থা

যদি জৰায়ুৰ জোখ ৫ চে.মি. হয়, তেন্তে সেয়া সম্ভৱ, কিন্তু কেতিয়াবা সহায়ক প্ৰজননৰ প্ৰয়োজন হয়, আৰু কঠোৰ চিকিৎসাৰ তত্ত্বাৱধান বাধ্যতামূলক। জৰায়ুৰ হাইপ'প্লাছিয়াই গৰ্ভাৱস্থাত প্ৰভাৱ পেলায়, কাৰণ সৰু জৰায়ুৱে ভ্ৰুণৰ স্বাভাৱিক বিকাশত বাধা দিয়ে আৰু স্বতঃস্ফূৰ্তভাৱে গৰ্ভপাত হ'ব পাৰে।

তদুপৰি এই মহিলাসকলৰ বহুতেই পলিচিষ্টিক অভাৰী চিনড্ৰমত আক্ৰান্ত আৰু সেয়েহে নিষেচন কৰিব পৰাকৈ পূৰ্ণবয়স্ক কণী উৎপন্ন কৰিবলৈ অক্ষম। গৰ্ভনিৰোধক ঔষধৰদ্বাৰা হৰম'ন চিকিৎসাইহে ইয়াৰ সমাধান কৰিব পাৰে আৰু একেলগে এণ্ডোমেট্ৰিয়ামৰ চিকিৎসা কৰিব পাৰে।

যদি গৰ্ভধাৰণ হয়, তেন্তে ইয়াক সদায় উচ্চ বিপদ বুলি গণ্য কৰা হ’ব, কাৰণ শিশুটিৰ স্বাভাৱিক বৃদ্ধিৰ বাবে ঠাই সীমিত আৰু স্বতঃস্ফূৰ্তভাৱে গৰ্ভপাতৰ আশংকা। অকাল জন্ম হোৱাৰ সম্ভাৱনা বেছি, আৰু সকলো জন্মই জীয়াই থকাটো নিশ্চিত কৰিবলৈ চিজাৰিয়ান অস্ত্ৰোপচাৰ কৰিব লাগিব।

চিকিৎসা

কৈশোৰ কালত ধৰা পৰিলে ইষ্ট্ৰজেন আৰু/বা প্ৰজ্যেষ্ঠজেন ব্যৱহাৰ কৰি যৌৱনকালৰ প্ৰৰোচনাৰদ্বাৰা চিকিৎসা কৰিব পাৰি, যাৰ ফলত সঠিক বিকাশ ঘটে।

প্ৰাপ্তবয়স্ক কালত গৰ্ভাৱস্থাৰ তীব্ৰতা বা গৰ্ভাৱস্থাৰ ইচ্ছাৰ ওপৰত নিৰ্ভৰ কৰি হৰম’ন ঔষধ আৰু শাৰীৰিক চিকিৎসা ব্যৱহাৰ কৰি জৰায়ুত তেজৰ সঞ্চালন উন্নত কৰিব পাৰি আৰু তেনেকৈয়ে তেজৰ সঞ্চালন স্বাভাৱিক অৱস্থালৈ ঘূৰাই অনাৰ চেষ্টা কৰিব পাৰি। কোনো অস্ত্ৰোপচাৰ প্ৰযোজ্য নহয়।

ৰোগৰ ভয়াৱহতাৰ ওপৰত ভিত্তি কৰি চিকিৎসা প্ৰেছক্ৰিপচন কৰা হয়। নিয়ম অনুসৰি ইয়াৰ ভিতৰত হৰম’নযুক্ত ঔষধ আৰু ফিজিঅ’থেৰাপি পদ্ধতি, যেনে বোকাত গা ধোৱা আৰু মেগনেটিক থেৰাপী গ্ৰহণ কৰাটোও অন্তৰ্ভুক্ত। ফিজিঅ’থেৰাপি পদ্ধতিসমূহ জৰায়ুত তেজৰ সঞ্চালন উন্নত কৰিবলৈ আৰু এইদৰে ইয়াৰ স্বাভাৱিক অৱস্থা দ্ৰুতভাৱে ঘূৰাই অনাৰ বাবে ডিজাইন কৰা হয়।

তথ্যসূত্ৰ

শ্ৰেণী:চিকিৎসা বিজ্ঞান
শ্ৰেণী:ৰোগ
পাৰবীন চুলতানা

পাৰবীন চুলতানা বা বেগম পাৰবীন চুলতানাৰ জন্ম হয় নগাঁৱত ১৯৫০ চনৰ ১০ জুলাইত৷ তেওঁ ভাৰতৰ এগৰাকী ভাৰতীয় শাস্ত্ৰীয় সংগীতশিল্পী। পাটিয়ালা ঘৰানাৰ সংগীত শৈলীত প্ৰশিক্ষিত পাৰবীন চুলতানাক অসম চৰকাৰৰ তৰফৰ পৰা সংগীত সম্ৰাজ্ঞী উপাধি প্ৰদান কৰা হয়। ২০১৪ চনৰ ২৫ জানুৱাৰী তাৰিখে ভাৰত চৰকাৰে পাৰবীন চুলতানাক পদ্মভূষণ বঁটাৰ বাবে তেওঁৰ নাম ঘোষণা কৰে।

উদ্ধৃতি

মই ইয়ালৈ আহিবলৈ সুযোগ পাই অতিকৈ উৎফুল্লিত হৈছোঁ আৰু অসমীয়া শ্ৰোতাৰ বাবে সংগীত পৰিবেশন কৰিবলৈ মই অধীৰ আগ্ৰহেৰে অপেক্ষা কৰি আছোঁ। অসম মোৰ অন্তৰাত্মা-মই মহাবাহু ব্ৰহ্মপুত্ৰৰ দেশ অসম সন্তান আৰু অসমীয়া মোৰ মাতৃভাষা।
ইজৰাইলৰ সন্মানীয় আউদ উৎসৱত মই অনুষ্ঠান পৰিৱেশন কৰি আছিলোঁ। এজন ইহুদী লোক উঠি আহি ক’লে, ‘মুছলমান হৈয়ো আপুনি হিন্দু ৰাগ গাইছে।’ আমি ইহুদী, আমেৰিকান, মুছলমান... আৰু ই হ’ল সংগীত, কাৰণ আপুনি যিয়েই গায় আমাক স্পৰ্শ কৰে।”
এইটো মই বেংগালুৰুলৈ অহাৰ ৪০ নম্বৰ বছৰ’, তেওঁ কয়, “কৰ্ণাটকী দৰ্শক ইমানেই আন্তৰিক আৰু অনুশাসিত যে তেওঁলোকে নিজৰ দেৱতাক ভাল পোৱাৰ দৰেই সংগীত ভাল পায়৷
মোৰ কাম কি, গায়ক বহুত আছে, যদি আপুনি বিচাৰে যে মই গান গাওঁ, তেন্তে ইয়াত এনেকুৱা কিবা এটা থাকিব লাগে যিয়ে মোক সন্তুষ্ট কৰিব আৰু লগতে শ্ৰোতাসকলকো সুখী কৰিব।"

উৎস

বাহ্যিক সংযোগ

শ্ৰেণী:সংগীতশিল্পী
শ্ৰেণী:পদ্ম বিভূষণ বঁটা বিজয়ী
শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি